比較簡單嘅例子有物理學會研究嘅鐘擺、生物學會研究嘅生態系統（一個生物種羣嘅個體數量因為繁殖等嘅原因隨時間變化）、工程學會研究嘅機械運作（部機械啲機件會鬱，即係機件嘅位置隨時間變化）、經濟學會研究嘅經濟體上落（個經濟體唔同部份互動，令經濟指標隨時間變化）同埋係心理學研究嘅人類心理發育（例如一個細路嘅認知能力就有可能隨時間而變化）呀噉。